  Анжелика Тихонова корреспондент Удмуртиын пызьлы, няньлы но пыжкемъёслы дунъёсты огсыр возён понна, пызь изон удысэз азинтыны 25 миллион 100 сюрс манет висъязы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Ваньзэ ик коньдонэз элькунысьтымы пызь изон удысэз одӥг гинэ азинтӥсь Сарапулысь предприятие келязы. Соослы сиён-юонлы мынӥсь чабейлы быдтэм коньдонзэс берыктӥзы Сыӵе ик юрттэт элькунысьтымы нянь пыжись предприятиослы сётэмын луоз. Соослы вить нуналозь возиськись ас поттэм вузъёссэс вузаны кошкем коньдонзэс берыктозы. Туннэ нуналлы со субсидиез басьтыны куриськонъёс 21 предприятиос гожтӥзы ини. Куриськонъёсты али но куто на. Нянь пыжисьёслы юрттэтэз оштолэзе ик вуттыны кутскозы. Солы оглом 25 миллион 900 сюрс манет чакламын. Тужгес бадӟымез субсидия 1 тонна поттэм но вузам продукция понна 2 сюрс манет луоз. Нянь пыжисьёс дунъёссэс кутыны ужпумез ас вылазы басьто.  Тегъёс: Удмуртия гуртвозёс субсидиос сиён-юонъёс  